เรื่องร้องเรียน (ห้องน้ำ) วันที่ 2023-02-24 04:39:55 — แขวงห้วยขวาง เขตห้วยขวาง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02650049266

อ้างอิงเลขที่รับแจ้ง 142174/65 ขอความช่วยเหลือในการซ่อมแซมที่อยู่อาศัย ให้แก่ผู้ร้อง ที่อยู่ปัจจุบันและที่อยู่ตามสำเนาทะเบียนบ้าน เลขที่ ... ซอยชุมชนโรงปูนฝั่งเหนือ แขวงบางกะปิ เขตห้วยขวาง กรุงเทพมหานคร ปัจจุบันมีสมาชิกภายในครอบครัวจำนวน 2 คน ได้แก่ ผู้ร้อง และบุตรชาย โดยผู้ร้องไม่ได้ประกอบอาชีพใดๆ ส่วนใหญ่ในทุกๆวันศุกร์ ผู้ร้องจะทำการไปนั่งขอรับบริจาคตามมัสยิดในพื้นที่ใกล้เคียง และบุตรชายของผู้ร้องกำลังศึกษานอกระบบในระดับชั้นมัธยมศึกษาปีที่ 6 เนื่องจากปัจจุบันที่อยู่มีลักษณะเป็นบ้านไม้ยกสูง ชั้นเดียว ซึ่งมีลักษณะการชำรุดที่พื้น-ผนังมีความผุพังของการกัดกินของปลวก มีเชื้อราขึ้นอยู่ภายในบ้าน ไม้บางส่วนที่ถูกนำไว้ใต้ถุนบ้านก็มีปลวกกัดกินเป็นจำนวนมาก เสาโครงสร้างของห้องน้ำนั้นมีลักษณะชำรุด ใกล้จะทรุดตัวลงมา โดยที่ดินที่มีการปลูกสร้างบ้านเป็นที่ดินของการรถไฟแห่งประเทศไทย และทางผู้ร้องมีรายได้ที่ไม่เพียงพอ จึงไม่มีเงินนำไปใช้ในการซ่อมแซมบ้านได้ จึงประสงค์ให้ทางหน่วยงานที่เกี่ยวข้องดำเนินการช่วยเหลือในการซ่อมแซมที่อยู่อาศัยตามความเหมาะสม เพื่อเป็นการบรรเทาความเดือดร้อนต่อไป
//สนข.ห้วยขวางรายงานผล กรุงเทพมหานคร โดยสำนักงานเขตห้วยขวาง โดยฝ่ายพัฒนาชุมชนฯได้ดำเนินการลงพื้นที่ตรวจสอบข้อมูลของผู้ร้อง เพื่อประสานหน่วยงานที่เกี่ยวข้องให้ความช่วยเหลือต่อไป
//ปัจจุบัน วันที่ 24 กุมภาพันธ์ 2566 สำนักนายกรัฐมนตรี ประสานถึง กรุงเทพมหานคร เพื่อขอทราบผลการพิจารณา เนื่องจากกรณีดังกล่าวได้ล่วงเลยมาระยะหนึ่งแล้ว จึงขอความอนุเคราะห์รายงานผลให้สำนักงานปลัดสำนักนายกรัฐมนตรีทราบด้วย 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata